
România ajunsese să fie izolată pe arena internațională, după pactul Ribbentrop-Molotov 
(23 august 1939) (Constantiniu 1991), pierderea de teritorii din 1940 (Dutu şi Ignat 2000), şi 
obligată practic să intre în sfera de influență a Germaniei prin aderarea la Pactul Tripartit (23 
noiembrie 1940) (conform lui lon Gheorghe, fostul ambasador român la Berlin, „un act oficial fără 
putere de convingere”, un ,,oportunism politic” (Gheorghe 1996, 17) (Duţu 2016). 

Preşedinţia Consiliului de Miniștri în ansamblu a funcționat, din 12 septembrie 1940 si 
până la 23 august 1944, ca un Cabinet Civil (Buzatu 1996, 178-204), subordonat direct mareșalului 
Antonescu (Drăgan 1989, 131). Cabinetul Militar, constituit la 14 septembrie 1940, includea inițial 
două birouri, fiind alcătuit exclusiv din ofițeri detaşaţi de la Ministerul Apărării Naţionale sau de 
la Marele Stat Major!. Conducerea Cabinetului Militar a fost încredinţată colonelului Polihron 
Dumitrescu, apoi colonelului Mircea Elefterescu, iar din octombrie 1941 colonelului Radu 
Davidescu?. Membrii Cabinetului Militar erau ofiţeri devotați Conducătorului Statului, incluzând 
pe colonelul Mircea Elefterescu, maiorii adjutanti Eugen Niculescu si Alexandru Marin, căpitanii 
loan Georgescu, Gh. Magherescu , N. Anghel si N. Caloenescu, maior dr. Stroescu, It. colonel 
comandor Popescu-Deveselu ş.a. (Buzatu 2008). 

România intra, în iunie 1941, în război de partea Axei si împotriva URSS, sperând să 
redobândească astfel teritoriile pierdute. Conform lui Keith Hitchins, la începutul campaniei 
împotriva Rusiei, forţele românești și germane din Moldova era concentrate în trei grupuri de 
armată: Armata 3 română la nord; Armata 11 germană în centru, și Armata 4 română la sud, 
formând Grupul de Armate Antonescu (Hitchins 1994). Conform Jurnalului Mareșalului Ion 
Antonescu, considerat a fi fost scris de maiorul Al. Marin, în perioada 27 ianuarie 1941 - 23 august 
1944, au ocupat funcția de Ministru de Război: Iosif Iacobici, General De Corp De Armată 
Constantin Pantazi, General C.A. Mihail Racoviţă, General C.A. Constantin Sănătescu, General 
C.A. Ion Negulescu, General C.A. Constantin Vasiliu-Räscanu, General C.A. Gheorghe Dobre, 
General C.A., Si Pe Cea De Sefi Al Marelui Stat Major: Alexandru Ioanitiu, General Divizie Iosif 
Iacobici, General C.A. Ilie Steflea, General C.A. Gheorghe Mihail, General C.A. Nicolae Rădescu, 
General C.A. Constantin Sănătescu, General C.A. (Buzatu 2008) 


' ANIC, fond PCM - CM, dosar 69/1940, vol. I, f. 10. 


> ANIC, fond PCM - CM, dosar 556/1941, passim. 

Într-un număr special al Revistei de Istorie Militară, nr. 3-4/2021, dedicat aniversării a 80 
ani de la intrarea României în al Doilea Război Mondial , Ottmar Traşcă prezintă situaţia armatei 
române în viziunea Misiunii militare germane în România în perioada premergătoare operațiunii 
Barbarossa” (februarie - mai 1941) pentru invazia Uniunii Sovietice (Traşcă 2021, 5-19). În 
raportul din 14 februarie 1941 intitulat „Evaluarea armatei române”, se spune: "Corpul de comandă 
românesc are o înclinaţie către teorie, schemă și lucrul mărunt. În cea mai mare parte nu este 
capabil de o conducere energică, vivace, îndeosebi în situaţiile dificile, ce se schimbă rapid. 
Lipseste viziunea pentru teren”, corpul de ofiţeri fiind considerat eterogen, cu putere de înțelegere 
rapidă, cu o instruire teoretică bună, dar fără a avea însă tăria si voinţa de a rezista „până la ultimul 
om”, subofiterii sunt aproape inexistenti , iar „soldatul român constituie un material destoinic, 
dispus să asimileze; el este de regulă docil si dispus să asimileze, în aparență inclusiv rezistent si 
perseverent; dispune însă, în general, de un grad de pregătire redus. Îi lipsesc activitatea si gândirea 
independente. Relaţia sa cu superiorii este, corespunzător mentalitatii româneşti, bazată mai 
degrabă pe teama fata de pedepse decât pe încredere. Tratamentul soldatului este, în parte, rău, iar 
condiţiile de viata din cazărmi - în conformitate cu standardele noastre - sunt primitive. Solda nu 
corespunde nici măcar necesităţilor modeste de trai”. Concluzia raportului era că "forțele armate 
române, în majoritatea lor, nu sunt indicate pentru misiuni de luptă independente” (Trascä 2021, 
6-7). 

Pe 22 iunie 1941, armatele germană si română au început campania împotriva Uniunii 
Sovietice prin „Operaţiunea Miinchen”, armata română fiind motivată de dorinţa de a lua înapoi 
de la URSS Basarabia si Bucovina. La 5 iulie 1941 primele trupe române intra în Cernăuţi, iar la 
10 iulie este eliberat orașul Soroca, apoi localitatea Balti la 12 iulie. Localitatea Orhei este eliberată 
de armata română pe 15 iulie. Pe 21 iulie sunt eliberate localităţile Ismail, Chilia Nouă, Vâlcov 
(Duţu, Retegan, şi Stefan 1991, 35-37). La 27 iulie 1941 Hitler îi cere lui Antonescu să treacă 
Nistrul pentru a controla teritoriul dintre Nistru si Bug. Opoziția din România se declară împotriva 
înaintării armatei române dincolo de Nistru, afirmând că prioritatea intereselor românești este 
Ardealul. Antonescu decide să acţioneze conform dorinţei lui Hitler, afirmandu-si, în scrisoarea 
trimisă acestuia la 27 iulie, credinţa sa în „justiţia pe care Fiihrerul cancelar Adolf Hitler o va face 
poporului român şi drepturilor statornice seculare, misiunii sale din Carpaţi, de la Dunăre si de la 
Marea Neagră” (Duţu, Retegan, şi Stefan 1991, 38). În bătălia de la Odesa, între 6 august şi 16 
octombrie 1941, românii au pierdut 17.792 soldaţi, 63.345 răniţi şi 11.471 dispăruţi, în total 92.608 

oameni. Trupele sovietice de la Odesa s-au retras la Sevastopol, unde au rezistat până la mijlocul 
anului 1942. La pierderile militarilor în anul 1941 ale armatei române, s-au adăugat pierderile în 
Stepa Calmucă, la sfârşitul anului 1942 şi începutul anului 1943. 

Conform declaraţiilor lui Corneliu Coposu, luliu Maniu a acţionat pentru ieşirea României 
din alianța cu Germania încă din ianuarie 1942 când, cu ocazia unei recepții dată de rege la 24 
ianuarie 1942 pentru sărbătorirea a 83 de ani de la Unirea Principatelor, "Maniu a luat contact şi a 
obținut acordul regal pentru începutul campaniei de părăsire a lagărului fascist..." (Coposu 1996, 
42) (Mitru 1997). Dar, după Conferinţa de la Casablanca (ianuarie 1943), F.D. Roosevelt, Winston 
Churchill si Charles de Gaulle au decis să accepte armistitii cu Germania și aliații săi doar în 
condiţiile capitulării necondiționate a acestora (Curtifan 2019). 

Într-un interviu acordat pe 26 ianuarie 1943 la București jurnalistului italian Lamberto 
Sorrentini, de la „Il Tempo”, Antonescu afirma: "Eu lupt cu Rusia, care este un inamic mortal al 
țării mele. Jafurile Germaniei le putem îndura, dar sub ameninţarea Rusiei putem sucomba.” ... 
„Am informaţii secrete despre comuniștii români emigraţi la şcoala de la Moscova. Sunt subjugati 
de o nebună, Ana Pauker, care şi-a vândut sufletul lui Stalin şi le impune compatriotilor să 
vorbească rusește, chiar şi între ei, susținând că limba română e un amestec bastard de dialecte, de 
înlocuit” (Buzatu 2008, 9-10). În 21 aprilie 1943, la Conferinţa Mareșalului Antonescu la Scoala 


Superioară de Război din București, acesta afirma: 


„Ştiţi prea bine condiţiile tragice în care am luat conducerea Statului la 6 septembrie 1940. Anul 
1940 ne-a adus catastrofa graniţelor din cauza izolării noastre în spaţiul internaţional şi al 
politicii de echivoc dusă de România. Venit la conducere, prima mea grijă a fost să găsesc 
în afară un punct de reazem, pe o forță reală, care să-mi dea în interior siguranţa şi liniştea 
realizării forței militare, necesară refacerii externe şi interne. La acea dată aveam de ales: 
a. O alianță cu Rusia: Atunci Rusia nu era aliata Angliei şi Americii. Exemplul Ţărilor 
Baltice şi al Poloniei ne este suficient să vedem la ce ne putem aştepta de la această alianţă. 
b. O alianţă cu Marile Puteri, care în trecutul război ne-au ajutat la înfăptuirea 
idealului naţional. Dar Franţa era scoasă din cauză, Anglia și America în neputinţă de a ne 
ajuta şi exemplul catastrofei granițelor din 1940 ne era edificator asupra rezultatelor unei 
politici alături de aceste mari puteri. c. O politică de izolare. Poate era o soluţie, dar 
periculoasă pentru Neamul Românesc şi cred că era o imposibilitate de a practica. ... Prinşi 
în jocul acestor imperialisme, o politică de izolare nu era posibilă. La 1940 două din țările 
pe care ne putem sprijini dispăruseră. Germania reprezenta singurul sprijin contra Rusiei 
amenințătoare.” (Buzatu 2008, 589) 


La 7 iunie 1943, Mircea Eliade, scria în Jurnalul portughez: 


„In apocaliptica încleştare de astăzi, neamul meu are prea puţini sorti de a supravieţui, iată obsesia 
mea de fiecare zi [...] România si chiar neamul românesc (în elementele lui de continuitate 

istorică si culturală) trec cea mai mare criză din existenţa lor. Suntem vecini cu un imperiu 

de vreo şase ori mai mare decât întreaga Europă... In această furtună hotărâtoare, piloții 

[conducătorii] noştri sunt orbi. Ne-am decimat armata în Rusia; ne-am pierdut tot 

armamentul la Stalingrad, în timp ce ungurii şi-au păstrat forța militară intactă. Jertfa 

noastră de sânge e compromisă de jocul idiot al conducerii politice, care încearcă un joc 
dublu, cu anglo-saxonii, pierzând şi ceea ce câstigasem de la nemți, nedobandind nimic la 
anglo-americani. Marele Ica [Antonescu] a făcut politică sută la sută cu nemţii, şi tot el vrea 
să facă, acum, o politică cu anglo-americanii, trimițând emisari imbecili, care sunt prinşi 

de Gestapo, si care ne costă divizii noi pe front.” (Eliade 2006, 199-200). 

Ion Antonescu tolerează, inca din 1943, tatonările de armistițiu ale viceprim-ministrului 
Mihai Antonescu cu Aliatii Occidentali (Deletant 1999, 34) (Ceausescu, Constantiniu, si Ionescu 
1985, 24). Keith Hitchins afirmă ca, în primăvara anului 1943, mareșalul l-ar fi autorizat pe Mihai 
Antonescu să iniţieze contacte cu Aliaţii occidentali (Hitchins 1994). Conform declarațiilor lui 
Eugen Cristescu, şeful SSI, la 27 iunie 1943 Mihai Antonescu a plecat la Roma pentru a propune 
lui Mussolini constituirea unei „Axe latine” italo-române care să preia inițiativa unor negocieri de 
pace separată cu Aliaţii anglo-saxoni. Mussolini va recomanda o aşteptare de două luni, dar, în 
urma complotului de la 25 iulie 1943, Ducele a fost înlăturat de la putere (Pelin 2005, 160). Marea 
Britanie şi SUA însă doreau doar o capitulare necondiționată din partea României, britanicii 
preferând să discute cu Iuliu Maniu (Ceauşescu, Constantiniu, şi Ionescu 1985, 26). Rezistenţa 
opusă înaintării sovietice din 6 mai 1944 au renăscut speranța lui Antonescu în capacitatea forţelor 
Axei de a opri inamicul. 

Pe 1 august 1943, aliaţii au bombardat câmpurile petroliere şi rafinăriile de la Ploieşti 
(Operaţiunea Tidal Wave). În noiembrie-decembrie 1943, la conferinţa de la Teheran, Winston 
Churchill a mizat pe menținerea Greciei în zona de influență britanică, renunțând la pretențiile 
britanice asupra celorlalte tari est-europene (Destremau 2015, 394), după ce pierduseră 
posibilitatea debarcării. în Balcani (Boniface 2014). Există opinii conform cărora consilierul 
preşedintelui Roosevelt, Harry Hopkins (Roll 2013, 399), ar fi fost un agent de influență sovietică 
pilotat de agentul NKVD Ishak Ashmerov (Mark 1998, 1-31), favorizând înaintarea URSS în 
Europa, în această perioadă crucială a loviturii de stat românești din 23 august 1944, iar Churchill 
ar fi fost manipulat de „Cambridge Five”, agenţi sovietici care conduceau serviciile britanice de 
informații, convingându-l că Europa de Est era o cauză pierdută pentru britanici (Ferraro 2010). 
După Conferinţa de la Teheran, serviciul secret de informaţii român (SSI) a avertizat că 


„La Moscova s-a decis ocuparea militară de către cele trei puteri aliate a teritoriilor aflate sub 
controlul Wermachtului si a ţărilor aliate cu Germania. URSS a pretins ocuparea militară 

până la încheierea definitivă a Păcii (care ar urma să se încheie după 3-4 ani de la încetarea 
conflictului) a Finlandei, Poloniei, Moldovei până la Carpaţi şi a Dobrogei românești. 
Totodată, sub formă de garanţii provizorii, URSS a cerut ocuparea unor baze aeriene și 
maritime pe coasta dobrogeană, probabil Constanţa”. (Aparaschivei 2021) 


Urmare a temerilor că Ungaria ar putea încerca să anexeze şi restul Transilvaniei, România 
şi-a constituit o armată secretă de rezervă de 220.000 oameni (Duţu şi Dobre 1997, 263-75), 
formată de câţiva ofițeri de la Marele Stat Major, şi Traian Borcescu: Anglo-amercianii, care au 
aflat de această armată prin Traian Borcescu şi Florin Begnescu, (recrutaţi din martie 1943 pentru 
Intelligence Service de către Dan Brătianu)”, , apreciau că aceasta putea schimba în mod radical 
chiar angajamentele lor faţă de Uniunea Sovietică. În cadrul SSI a luat ființă o structură de 
dezinformare, Grupa INTER-MAR, formată din 8-10 cadre ale SSI, pentru a oferi germanilor 
informații false, „astfel ca să nu le dăm ocazia germanilor unei intervenţii directe în politica noastră 
internă.” (Aparaschivei 2021). 

După bătălia de la Stalingrad din perioada 23 august 1942-2 februarie 1943, armata 
sovietică a început să avanseze și, în martie 1944, ajunge pe teritoriul României. Din martie până 
în august 1944, Frontul de Est a fost stabilizat pe linia Chişinău-laşi- Târgu Frumos. 

La 23 martie 1944, regele Mihai l-a trimis pe generalul Constantin Sănătescu să sondeze 
atitudinea militarilor de pe lângă Ministerul de Război şi Marele Stat Major despre lon Antonescu, 
dar răspunsul a fost că nu venise momentul unei lovituri de stat împotriva mareșalului (Lee 1998, 
99-100). În acest context, Regele a cerut liderilor politici să igi asume responsabilitatea unui 
armistițiu după o eventuală demisie a lui Antonescu, dar nu a obţinut o confirmare fermă din partea 
acestora (Lee 1998, 100). 

La 2 aprilie 1944 guvernul sovietic a declarat că „Uniunea Sovietică nu urmăreşte 
achiziţionarea vreunei părţi a teritoriului României" (Vianu 1976, 158). În 4 aprilie a propus oficial 
guvernului român încheierea armistiţiului cu „restabilirea frontierei româno-sovietice după tratatul 
din 1940“ (Vianu 1976, 159), refuzat de Ion Antonescu la 5 mai (Scurtu 1984). 

În iunie 1944, odată cu prăbuşirea Grupului de Armate Centru din Belarus şi debarcarea în 
Normandia (Ceauşescu, Constantiniu, şi lonescu 1985, 47), Ion Antonescu admite necesitatea unor 


discuţii cu Aliaților (Ceausescu, Constantiniu, si Ionescu 1985, 24). Ruşii sunt de acord în 


3 ASRI, P, 25374, vol. 8, f. 375-394; si CNSAS, Problema 23 august 1944, Dosar P 010933, vol. 13 


4 ASRI, Fond P (penal), Dosar nr. 25374, vol. 36, f. 270 

principiu să impună condiții mai putin stricte pentru obținerea păcii, şi România începe negocieri 
paralele la Cairo (cu cele trei puteri aliate) şi la Stockholm cu sovieticii (Deletant 1999, 34). În 
aceeaşi lună s-a format o coaliție de partide, „Blocul Naţional Democrat”, care includea Partidul 
National Ţărănesc, Partidul National Liberal, Partidul Social Democrat si Partid Comunist Român, 
cu obiectivele de a prelua conducerea de la mareșal, să semneze un armistițiu cu Aliaţii si să 
întoarcă armele împotriva forţelor Axei (Hitchins 1994, 498) (Deletant 1999, 45) (Constantinescu- 
lasi 1968, 45). Comuniștii urmau să asigure oamenii necesari operațiunilor (Deletant 1999, 41). 
Platforma politică a coaliției de la 20 iunie, intitulată ,,Declaratie", semnată de de Lucrețiu 
Pătrăşeanu, Constantin Titel Petrescu, Iuliu Maniu si Constantin I. C. Brătianu, prevedea 
încheierea urgentă a unui armistițiu cu Naţiunile Unite, ieşirea României din Axă, eliberarea ţării 
de ocupaţia germană, înlăturarea regimului actual de dictatură si înlocuirea lui cu un regim 
constitutional-democratic, menținerea unei ordini democratice si realizarea păcii "conform cu 
interesele statului şi poporului roman” (Scurtu 1984) In revista Historia se afirmă că angrenarea 
liderilor comuniști naționali în actul de la 23 august 1944 le-a permis acestora preluarea puterii 
politice în dauna grupului comunist internationalist care avea ca scop suprem dezmembrarea 
teritorială a României (Historia 2014). 

La 29 iunie 1944 Iuliu Maniu a solicitat Aliaților, în numele „Blocului National Democrat”, 
să trimită în România trei brigăzi şi să înceapă bombardamente asupra Ungariei si Bulgariei pentru 
a disipa forțele Axei după răsturnarea lui Antonescu (Deletant 1999, 44, 239) (Ceauşescu, 
Constantiniu, si Ionescu 1985, 45), în schimbul deschiderii teritoriului României pentru Armata 
Roşie (Hitchins 1994, 498). Maniu nu au primit niciun răspuns de la Aliați (Deletant 1999, 45, 
240) datorită reticentelor reprezentantului sovietic. În același timp, ambasadorul sovietic la 
Stockholm Alexandra Kollontai negocia cu ambasadorul român Frederic Nanu, mandatat de 
Antonescu (Deletant 1999, 44). 

La 5 august 1944, bănuind o trădare a românilor, Adolf Hitler l-a chemat pe mareșalul 
Antonescu la sediul său din Rastenburg (Ceauşescu, Constantiniu, şi Ionescu 1985, 27), urmare si 
a ambasadorului german la Bucureşti, Manfred Freiherr von Killinger, care îl suspecta pe 
Antonescu de o posibilă trădare, (Ceauşescu, Constantiniu, si Ionescu 1985, 84) amenințând cu 


„represalii în stil polonez” (Hitchins 1994, 498). Întrucât obiectivul principal al lui Antonescu era 


5 "România liberă", Il, nr. 9 din 10 august 1944. 

lupta împotriva sovieticilor, acceptă ideea că singura variantă este alianța cu Germania, refuzând 
să răspundă propunerii transmise de Moscova în iunie (Deletant 1999, 45). În schimb, la 12 august 
trimite emisari la Istanbul pentru a negocia cu anglo-americanii, dar condițiile impuse de aceştia 
nu sunt acceptate (Ceauşescu, Constantiniu, şi Ionescu 1985, 24, 27). Antonescu îl convinge pe 
Adolf Hitler de loialitatea lui, care refuză să creadă în o informare de la 21 august de la Luftwaffe 
despre iminenta unei lovituri de stat împotriva lui Antonescu (Ceauşescu, Constantiniu, si lonescu 
1985, 170). În acest context, mai mulţi generali români au acceptat colaborarea cu opoziţia politică 
împotriva mareșalului, împreună cu regele Mihai I al României (Deletant 1999, 35, 236). 

La 20 august 1944 Mihai Antonescu a solicitat ajutorul Turciei pentru obţinerea unui 
armistițiu cu Marea Britanie şi Statele Unite. Neprimind niciun răspuns, în timp ce sovieticii au 
lansat o a doua ofensivă laşi-Chişinău împotriva forțelor Axei, grupul conspirativ format pentru 
înlăturarea lui Antonescu a înțeles că va trebui să acţioneze rapid. Data de 15 august 1944, 
planificată inițial pentru organizarea loviturii de stat, a fost amânată datorită eşecurilor tratativelor. 
(Ceauşescu, Constantiniu, şi lonescu 1985, 28, 84). 

Pe site-ul web al revistei Historia a fost publicat un articol (Historia 2014) preluat de multe 
ale publicaţii, fără a se specifica autorul şi nedatat, în care se vorbește despre "marea trădare de la 
Iaşi, din 20 august 1944, a comandantului Armatei a 4-a, general de Corp Armata Mihai Racoviţă, 
săvârşita în strânsa legătura cu Casa Regala si cu Partidul Comunist”. Mareșalului Antonescu, încă 
din noiembrie 1942, ar fi făcut o declarație: "Germania a pierdut războiul, trebuie acum să ne 
concentram să nu îl pierdem pe al nostru”. În februarie 1943, Antonescu îi propune lui Mussolini 
ieşirea comună din război. Antonescu ar fi propus chiar să abandoneze puterea dacă aliaţii preferă 
să negocieze cu opoziţia, la care guvernul sovietic, prin consilierul Semionov, ar fi răspuns că 
"Noi, ruşii, preferam să negociem cu actualul Guvern al României si suntem gata să-l ajutăm să 
elibereze tara de germani", atitudine confirmată si la Cairo de ambasadorul rus Novikov si 
reprezentanţii celorlalți doi aliaţi, care au confirmat categoric că preferă negocieri cu Mareşalul 
Antonescu şi nu cu trimişii Regelui. Într-o discuţie între Emil Bodnăraş și Dumitru Dămăceanu, 
aceștia au stabilit că, pentru înlăturarea lui Antonescu si "pentru a grăbi ieşirea României din 
război, un segment de front de la Iasi, denumit conspirativ "Poarta Iaşiului" să fie deschis din punct 
de vedere militar la o anumită dată. Acest segment de front, în caz de retragere, venea pe linia de 
fortificaţii Focsani-Nämoloasa-Galati. Segmentul de front stabilit avea o lărgime de 25 km între 


Erbiceni si Rediu Mitropoliei, la nord de lași, apărat de C. 5 A. roman din A. IV-a, comandant 

generalul Nicolescu Constantin, iar Uniunea Sovietică să fie anunțată. Pe lângă cei stabiliți să facă 
parte din comitetul militar, au mai fost cooptați în conjurație generalul Aldea, mareșal al Palatului, 
şi generalul Mihai Racoviţă, comandantul A. IV-a pe frontul din Moldova, P.C. la Piatra Neamt”. 
În iulie 1944 generalul Aurel Aldea s-a întâlnit cu generalul Racoviţă, stabilind un plan pentru 
deschiderea frontului în "Poarta Iaşiului”, iar la sfârşitul lunii iulie 1944, Bodnäras i-a comunicat 
lui Stalin toate detaliile necesare. Pe 20 august la ora 13.00, trupele sovietice au intrat în Iași. 
Astfel, frontul româno-german din Moldova a căzut. La 23 august 1944 se aflau la 60 km de 
Focșanii, iar spre seară avangărzile sovietice au ajuns la linia de fortificaţii. 

Trupele româneşti au participat la război alături de Axă în cadrul Grupului de armate 
german sub denumirea „Ucraina de Sud” (WorldWar2.ro 2022). Referitor la Serviciul Secret de 
Informaţii (SSI), şeful acestuia, Eugen Cristescu, un susținător loial al lui Antonescu, a reorganizat 
serviciul luând ca model structurile moderne ale altor servicii secrete din acea perioadă, și s-a 
implicat activ acţionând în direcţia apărării interesului național prin informările date , lucrând în 
general de pe poziţii egale cu Abwer- Servicul de Informaţii al Armatei Germane și fiind în contact 
permanent cu serviciile secrete anglo- americane (Tănase 2018). 

Mareşalul Antonescu, convins de imposibilitatea opririi asaltului sovietic (Hitchins 1994, 
499), în noaptea de 21 august a cerut ambasadorului Manfred von Killinger să angajeze toate 
rezervele germane pentru a sprijini frontul, şi a doua zi, pe 22 august, a informat guvernul român 
despre intenţia sa de a continua lupta alături de Germania nazistă (Constantinescu-lasi 1968, 42, 
47). Pe 23 august, dimineaţa, i-a demis pe generalii Gheorghe Avramescu şi Petre Dumitrescu, 
acuzându-i că ar fi deschis frontul sovieticilor, înlocuindu-i cu un om al său loial, Ilie Steflea. 

Urmare a retragerii de către Germania a diviziei de tancuri Gross Deutschland şi a ofensivei 
sovietice pe linie Iasi-Chisinau, Regele a revenit la Bucureşti dintr-o excursie, însoţit de secretarul 
Mircea Ionnitiu, de aghiotantul Emilian Ionescu si de generalul Gheorghe Mihail, consilierul său 
pe probleme militare, întâlnindu-se cu unii lideri militari, inclusiv colonelul Dumitru Dămăceanu, 
comandantul garnizoanei Bucureşti (Lee 1998, 103-—5), care s-au pronunţat în favoarea loviturii. 
La întâlnire au participat şi Constantin Sănătescu, loan Mocsony-Stârcea, Grigore Niculescu- 
Buzești, Mircea Ionnitiu, generalii Gheorghe Mihail si Aurel Aldea. Dämäceanu a Dămăceanu a 
spus că ar avea nevoie de cinci zile pentru a ocupa punctele stratgice în vederea loviturii, şi astfel 


s-a stabilit data de 26 august pentru aceasta (Porter 2005, 104-S). 

